
[bookmark: _heading=h.r0rl018hulsf]RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ, VAIKŲ TĖVŲ IR PEDAGOGŲ EKOLOGINIO-KŪRYBINIO PROJEKTO

NUOSTATAI

Vieną ankstyvą rudens rytą mažasis Traukinukas leidosi į nepaprastą kelionę po Lietuvos medžių karalystę. Keliaudamas jis sustodavo vis naujose stotelėse, kuriose augo didingi ąžuolai, švelnios liepos, baltakamieniai beržai, spalvingi klevai, kvapnios pušys ir žaliaskarės eglės.
Kiekvienas medis Traukinukui papasakodavo savo istoriją – apie metų laikų kaitą, miško gyventojus, draugystę, gamtos grožį ir žmogaus ryšį su aplinka. Traukinukas suprato, kad kiekvienas medis slepia ypatingą pasaką, kurią gali išgirsti tik tie, kurie moka stebėti, klausytis ir svajoti.
Todėl Traukinukas kviečia visus Lietuvos vaikus, mokytojus ir šeimas leistis į kūrybinę kelionę po medžių karalystę, atrasti savo pasirinktą medį ir sukurti jo pasaką. Tegul visos istorijos susijungia į vieną didelę Lietuvos medžių pasakų knygą, kurioje atgis vaikų vaizduotė, kūryba ir meilė gamtai.
I SKYRIUS
BENDROSIOS NUOSTATOS
[bookmark: _heading=h.qr6mru381u01]1. Klaipėdos lopšelio-darželio „Traukinukas“ respublikinio ekologinio - kūrybinio projekto „Rudens pasakos medžių karalystėje“ nuostatai reglamentuoja projekto tikslą, uždavinius, projekto dalyvius, projekto organizavimo tvarką, baigiamąsias nuostatas.
2. Respublikinį ikimokyklinio ir priešmokyklinio ugdymo įstaigų ekologinį - kūrybinį projektą „Rudens pasakos medžių karalystėje“ organizuoja Klaipėdos lopšelis-darželis „Traukinukas“.
3. Projekto koordinatorės Klaipėdos lopšelio-darželio ,,Traukinukas“ direktorė Jolanta Kanišauskienė, direktoriaus pavaduotoja ugdymui Sonata Kruminienė.
4. Projekto idėjos autorė Regina Chochulia.
5. Projekto organizatorės Klaipėdos lopšelio-darželio ,,Traukinukas“ vyresnioji mokytoja Zhanna Drapkina ir mokytoja metodininkė Liudmila Michailina.
6. Projektas vykdomas 2026 m. rugsėjo 21 d. – lapkričio 20 d.
7. Informacija apie projektą ir nuostatai skelbiami įstaigos internetiniame puslapyje 
https://darzelistraukinukas.lt/  ir Facebook grupėje AUKLĖTOJA AUKLĖTOJAI.

II SKYRIUS
PROJEKTO TIKSLAS IR UŽDAVINIAI
8. Tikslas – suburti Lietuvos ikimokyklinio ir priešmokyklinio ugdymo įstaigų bendruomenes bendrai kūrybinei kelionei po medžių karalystę, skatinant vaikus tyrinėti gamtą, kurti ir dalintis savo atradimais. 
9. Uždaviniai:
9.1. skatinti vaikus pažinti savo aplinkos medžius ir jų ypatumus;
9.2. puoselėti meilę gamtai bei atsakingą požiūrį į aplinkos saugojimą;
9.3. skatinti vaikų kūrybiškumą, kuriant pasakas ir meninius darbus;
9.4. stiprinti šeimos ir ugdymo įstaigos bendradarbiavimą;
9.5. sudaryti galimybes pedagogams dalintis gerąja darbo patirtimi.
III SKYRIUS
PROJEKTO DALYVIAI
10. Projekte kviečiami dalyvauti Lietuvos ikimokyklinio ir priešmokyklinio amžiaus vaikai,  mokytojai, švietimo pagalbos specialistai ir ugdytinių šeimos.
IV SKYRIUS
PROJEKTO ORGANIZAVIMAS
11. Vaikai, kartu su mokytojais ir tėvais (globėjais, rūpintojais) stebi ir tyrinėja pasirinktą medį, domisi jo ypatumais, kuria pasakas bei kūrybinius darbus, atskleidžiančius rudens grožį ir medžių pasaulio paslaptis. 
12. Projekto dalyviai pateikia 1 - 2 kūrybinio darbo (apie pasirinktą medį) nuotraukas JPG formatu ir trumpą vaiko(ų) sukurtą pasaką apie medį (Word dokumentas iki 1 A4 lapo).
13. Darbai siunčiami elektroniniu paštu zhannadrapkina388@gmail.com  iki 2026 m. lapkričio 20 dienos.
14. Projekto dalyviai užpildo dalyvio anketą (žr. Priedas Nr.1) ir atsiunčia kartu su projekto kūrybinio darbo nuotraukomis. 
15. Pateikiamų kūrybinių darbų fotografijos turi atitikti projekto parodos temą. Neatitinkančios projekto reikalavimų ir atsiųstos vėliau nei iki 2026 m. lapkričio 20 d. nebus publikuojamos.
16. Išankstinė registracija nereikalinga.
V SKYRIUS
BAIGIAMOSIOS NUOSTATOS
17. Iš pateiktų darbų bus sukurta elektroninė knyga „Rudens pasakos medžių karalystėje“.
18. Visiems projekto dalyviams bus išsiųsti Klaipėdos lopšelio-darželio „Traukinukas“ padėkos raštai dalyvio kortelėje nurodytu elektroniniu paštu.
19. Pateikdami darbus projekto dalyviai sutinka, kad darbai ir nuotraukos gali būti naudojami projekto viešinimui, edukaciniais ir nekomerciniais tikslais.
20. Organizatoriai pasilieka teisę publikuoti projekto medžiagą laikydamiesi asmens duomenų apsaugos reikalavimų.        
21. Informaciją apie projekto ekspoziciją bus galima pamatyti Klaipėdos lopšelio-darželio „Traukinukas“ internetinėje svetainėje https://darzelistraukinukas.lt/ nuo 2026 m. lapkričio 20 d. iki 2026 m. gruodžio 31 d. 
22. Vaikų darbelius ir pasakojimus galite talpinti Facebook grupėje „Rudens pasakos medžių karalystėje“  https://www.facebook.com/groups/28960745416895342/?ref=share.
23. Kontaktai pasiteiravimui dėl išsamesnės informacijos: Klaipėdos lopšelio-darželio „Traukinukas“ mokytoja Liudmila, tel. +370 629 47207 








1 priedas


KLAIPĖDOS LOPŠELIO-DARŽELIO ,,TRAUKINUKAS‘‘ 
RESPUBLIKINIO IKIMOKYKLINIO IR PRIEŠMOKYKLINIO AMŽIAUS 
VAIKŲ, PEDAGOGŲ IR VAIKŲ TĖVŲ EKOLOGINIS - KŪRYBINIS PROJEKTAS
„RUDENS PASAKOS MEDŽIŲ KARALYSTĖJE“

DALYVIO KORTELĖ


	Ugdymo įstaigos pavadinimas
	

	Autoriaus vardas, amžius / grupė
(arba vaikų grupė, vaikų amžius)
	

	Mokytojo vardas, pavardė
	

	Elektroninis paštas (padėkai atsiųsti)
	

	Pasirinkto medžio rūšis 
	






















2 priedas
REKOMENDUOJAMOS VEIKLOS PROJEKTO DALYVIAMS
Pažintinės veiklos:
· Stebėti pasirinktą medį įvairiu paros metu, skirtingu oru (saulei šviečiant, lyjant, vėjuotą dieną); 
· Palyginti medžio kamieno storį apkabinant jį rankomis, matuojant virvele ar vaikų “žingsneliais”; 
· Tyrinėti medžio lapus, vaisius, sėklas, žievės raštus; 
· Ieškoti medžio gyventojų ir kaimynų: vabzdžių, paukščių, voverių, kerpių, samanų; 
· Klausytis medžio ir jo aplinkos skleidžiamų garsų (lapų šlamėjimo, šakų girgždėjimo, paukščių giesmių). 
Kūrybinės veiklos:
· Kurti medžio portretą įvairiomis dailės technikomis (akvarele, grafika, tūrine aplikacija); 
· Gaminti medžio personažą iš gamtinės medžiagos; 
· Lipdyti medžius ar jų gyventojus iš molio, plastilino ar modelino;
· Kurti bendrą grupės ar įstaigos darbą „Medžių karalystė“. 
Kalbinės veiklos:
· Kurti pasakas apie pasirinktą medį; 
· Sukurti medžiui vardą ir jo “slaptą supergalią”;  
· Žaisti atvirų sakinių žaidimą: „Jeigu medis galėtų kalbėti, jis pasakytų...“, “Jei būčiau šis medis, aš…”
Veiklos šeimai:
· Šeimos išvyka/piknikas prie pasirinkto medžio parke ar miške;
· Bendras trumpos pasakos kūrimas namuose jaukų rudens vakarą; 
· Rudens gamtos lobių rinkimas ir jų rūšiavimas pagal spalvas, dydžius ar formas.

        Organizatoriai kviečia pedagogus kūrybiškai interpretuoti projekto temą, rinktis veiklas pagal ugdytinių amžių bei gebėjimus ir drąsiai papildyti jas savo idėjomis, eksperimentais bei atradimais! 
